Referitor dosar 22897/14.12.2017

 **DECIZIA ETAPEI DE ÎNCADRARE**

**Draft**

Ca urmare a solicitării de emitere a acordului de mediu adresate de **TÎMPLARU MARIA ANGELICA** din municipiul **Sibiu**, str. **Rahova,** nr. **24,** ap. **3,** pentru proiectul “**Schimbare destinație din casă de vacanță în vilă turistică, extindere, modernizare, reabilitare și etajare construcție existentă P+E**”, propus a fi amplasat în loc. **Rășinari, trup intravilan 22, f.n., CF 102452, nr. top. 9319/1/1**, jud. **Sibiu**, înregistrată la APM Sibiu cu nr. 22897/14.12.2017, precum și a completărilor înregistrate cu nr.8498/04.05.2018, și respectiv 10945/15.06.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sibiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.05.2018, și respectiv 06.06.2018, că proiectul “Schimbare destinație din casă de vacanță în vilă turistică, extindere, modernizare, reabilitare și etajare construcție existentă P+E” **nu** **se supune evaluării impactului asupra mediului şi nu se supune evaluării adecvate.**

Justificarea prezentei decizii:

1. **Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

- proiectul se ȋncadrează ȋn prevederile H.G. nr. 445/2009 privind evaluarea impactului anumitor proiecte publice şi private asupra mediului, cu modificările ulterioare, anexa nr. 2 punctele: 11.c) și 13.a);

**1. Caracteristicile proiectului**

La identificarea caracteristicilor proiectului se iau în considerare următoarele aspecte:

**a) mărimea proiectului** – pe parcela identificată prin CF 102452, nr. top. 9319/1/1, cu suprafața de 2000 mp, situată în intravilanul comunei Rășinari, trup 22 - intravilan, aflată în proprietatea titularului, fără interdicții de construire, unde actual există o casă de vacanță P+E (Sc = 737,70 mp), se propune extindere, modernizare, reabilitarea și etajare construcție, cu scopul transformării ei în vilă turistică, cu următoarele suprafețe:

* Regim de inălţime propus: P + 2E (parter + 2 etaje);
* Suprafaţa construită epropusă: 191,60 mp;
* Suprafaţa desfăşurată propusă: 743,20 mp;
* Suprafaţa construită totală: 929,30 mp;
* Suprafaţa desfăşurată totală: 1 681,70 mp.

În final folosinţa va avea:

* Cazare 22 camere a 2 locuri = 44 locuri ;
* Restaurant 130 locuri;
* Piscină (construită din beton armat etanşă, cu dimesiunile LxIxh:10 x 5 x 1,5 m, cu un volum V = 75 mc).

Alimentarea cu apă în scop potabil se va asigura din alte surse (îmbuteliată). Pentru scop igienico-sanitar și PSI se va face din reţeaua de alimentare cu apă brută a localităţii Răşinari. Apa utilizată la umplerea piscinei şi în scop igienico-sanitar, se acumulează într-un bazin etanş de acumulare cu V = 2 mc situat la subsol, unde este tratată cu ajutorul unei instalații de clorinare.

Evacuarea apelor uzate

Apele uzate provenite de la bucătărie vor fi colectate printr-o reţea de canalizare din PVC Dn = 32 mm şi trecute printr-un separator de grăsimi tip CRISTAL 1,5 şi conduse spre stația de epurare (debit maxim 1,5 1/s)

Apele uzate menajere sunt conduse prin rețeaua de canalizare internă împreună cu apele uzate de la bucătărie (trecute prin separatorul de grăsimi) la o staţie de epurare mecano - biologică de tip GRAF BIOPLAST 40 EW, compusă din echipament GRAF BIOPLAST 40, rezervor CARAT 6.500 1, pompă DRENAG AQUA VORTEX, și are următoarele caracteristici:

* debit mediu zilnic: 3,6 mc/zi;
* număr de locuitori echivalenți: 20;
* adâncimea subsol: 2420 mm;
* puterea instalată: 75 w.

Pentru proiect a fost emis avizul SB 40 din 04.06.2018, emis de A.N. Apele Române S.G.A. Sibiu, și Notificarea nr.487/13.06.2018, emis de D.S.P. Sibiu.

**b)** cumularea cu alte proiecte – proiectul prevede reamenajarea și dotarea unei, vechi case de vacanță cu scopul deservirii turistice, în zona turistică Valea Ștezii.

**c)** utilizarea resurselor naturale – în cantităţi limitate în etapa de realizare a proiectului, și în etapa de funcționare: agregate minerale, combustibil solid.

**d)** producţia de deşeuri – în perioada de construcţie vor rezulta deşeuri din construcţii și deșeuri menajere, care vor fi gestionate prin societăţi autorizate, iar în perioada de funcționare vor rezulta deșeuri menajere și asimilabile, ce vor fi valorificate prin firme autorizate.

**e)** emisiile poluante, inclusiv zgomotul şi alte surse de disconfort – pe perioada de construcție: zgomot, particule; pe perioada de funcționare – emisiile generate vor fi următoarele: ape uzate menajere, epurate în stația de epurare, evacuate în pârâul Șteaza.

 **f)** riscul de accident, ţinându-se seama în special de substanţele şi de tehnologiile utilizate – se vor respecta normele de protecţia muncii.

**2. Localizarea proiectului**

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

**2.1. utilizarea existentă a terenului** – amplasamentul proiectului este situat în zona intravilanul localității Rășinari, zona turistică Valea Ștezii. Proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare.

**2.2.relativa abundenţă a resurselor naturale din zonă, calitatea şi capacitatea regenerativă a acestora** – nu e cazul

**2.3. capacitatea de absorbţie a mediului, cu atenţie deosebită pentru**:

**a)** zonele umede – nu e cazul

**b)** zonele costiere – nu e cazul

**c)** zonele montane si cele împădurite – nu e cazul

**d)** parcurile şi rezervaţiile naturale – nu e cazul

**e)** ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc. – nu e cazul

**f)** zonele de protecţie specială, mai ales cele desemnate prin Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică - nu este cazul;

**g)** ariile în care standardele de calitate a mediului stabilite de legislaţie au fost deja depăşite – nu e cazul

**h)** ariile dens populate – nu e cazul

**i)** peisajele cu semnificaţie istorică, culturală şi arheologică – nu este cazul.

**3. Caracteristicile impactului potenţial**

Se iau în considerare efectele semnificative posibile ale proiectelor, în raport cu criteriile stabilite la pct. 1 şi 2, cu accent deosebit pe:

**a**) extinderea impactului: aria geografică şi numărul persoanelor afectate – impactul asupra mediului, pe perioada implementării proiectului și funcționării va fi local;

**b)** natura transfrontalieră a impactului – nu e cazul;

**c)** mărimea şi complexitatea impactului – impact nesemnificativ, proiectul nu prevede lucrări de anvergură, cu impact semnificativ asupra factorilor de mediu;

**d)** probabilitatea impactului – în condiţiile respectării proiectului propus spre aprobare, a legislației de mediu în vigoare este puțin probabilă apariţia unui impact negativ asupra factorilor de mediului;

**e)** durata, frecvenţa şi reversibilitatea impactului – impact nesemnificativ, de scurta durată pe perioada implementării proiectului, impact nesemnificativ, reversibil – pe perioada funcționării;

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Proiectul propus nu este localizat în arii protejate, nu intră sub incidenţa art. 28 din O.U.G. privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* executarea lucrărilor conform proiectului avizat, a memoriului tehnic elaborat conform Ord. nr. 135/2010, și avizelor obținute;
* nu se vor depozita materiale de construcţie sau deşeuri în afara perimetrului organizării de şantier;
* se vor realiza spaţii special amenajate, pentru colectarea/stocarea temporară a deşeurilor rezultate în timpul lucrărilor de execuţie a proiectului; nu se va degrada mediul natural sau amenajat, prin depozitări necontrolate de deşeuri de orice fel;
* se vor lua măsuri pentru evitarea poluării solului cu carburanți sau uleiuri în urma operațiunilor de aprovizionare, depozitare sau alimentare a utilajelor sau ca urmare a funcționării instalațiilor;
* la finalizarea proiectului se va solicita și obține autorizația de mediu.

Conform art.22, alin (1) din H.G. nr. 445/2009, titularul are obligaţia de a notifica în scris Agenţia pentru Protecţia Mediului Sibiu despre orice modificare a datelor /informaţiilor care au stat la baza luării deciziei etapei de încadrare.

Conform art. 49 alin (3) şi (4) din Ordinul nr. 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **Prezenta decizie a fost emisă în 3 (trei) exemplare originale, fiecare având un număr de 4 (patru) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV, ŞEF SERVICIU AVIZE,**

 **Ec. Ioan FRĂTICI ACORDURI, AUTORIZAŢII,**

 **Ing. Livia MITEA**

**ÎNTOCMIT,**

**Simona ZAMBORI**